
Z A P I S N I K

26. sjednice Školskog odbora Industrijske strojarske škole, održane u uredu ravnatelja dana 07. listopada 2026. godine.

Sjednici prisustvuju sljedeći članovi Školskog odbora: 

1.         Iva Bojčić
2.         Josip Filić
3.         Jadranko Kezerić
4. 	Marija Prša
5.         Vatroslav Miloš
6.         Rina Brkljačić 

Ostali prisutni:

1.  Nenad Pavlinić, ravnatelj
2.  Silvia Špehar, tajnica Škole


Sjednica je započela u 14,00 sati.

Zapisnik vodi Silvia Špehar, tajnica Škole.
                 
Predsjednica Školskog odbora, Iva Bojčić, pozdravlja nazočne i otvara 26. sjednicu Školskog odbora, potvrđuje da je na sjednici nazočna većina članova te da postoji potrebna većina za rad i odlučivanje.


                        DNEVNI RED

1. Verifikacija zapisnika 25. sjednice Školskog odbora;
2. Verifikacija mandata člana Školskog odbora imenovanog od strane osnivača;

3. Verifikacija mandata člana Školskog odbora iz reda Vijeća roditelja;
4. Prijedlog Godišnjeg plana i programa rada škole za školsku 2026./2027. godinu;
5. Prijedlog Školskog kurikuluma za školsku 2026./2027. godinu;
6. Prijedlog imenovanja članova Povjerenstva za kvalitetu Industrijske strojarske škole;
7. Davanje prethodne suglasnosti Školskog odbora na prijedlog ravnatelja za zasnivanje radnog odnosa po javnom natječaju, za radno mjesto:
nastavnik strojarske grupe predmeta - 1 izvršitelj (m/ž), neodređeno, puno radno vrijeme, 40 sati ukupnog tjednog  radnog vremena;
8. Davanje prethodne suglasnosti Školskog odbora na prijedlog ravnatelja za zasnivanje radnog odnosa po javnom natječaju, za radno mjesto:
pomoćnik/ica u nastavi  - 1 izvršitelj (m/ž), određeno, nepuno radno vrijeme, 32 sata ukupnog tjednog  radnog vremena;
9. Razno.

AD.1.
Predsjednica Školskog odbora, Iva Bojčić, daje na verifikaciju Zapisnik 25. sjednice Školskog odbora, koji članovi Školskog odbora jednoglasno usvajaju.

AD.2.
            Predsjednica Školskog odbora Iva Bojčić izvješćuje članove Školskog odbora kako je Zaključkom gradonačelnika za člana Školskog odbora iz reda osnivača imenovan gospodin Vatroslav Miloš.
Nakon izvješća predsjednica Školskog odbora, Iva Bojčić, daje na glasanje 2. točku Dnevnog reda, odnosno verifikaciju mandata novog člana g. Vatroslava Miloša, koju točku članovi Školskog odbora jednoglasno usvajaju. 

ODLUKA

Imenovanom članu Školskog odbora g. Vatroslavu Milošu verificiran je mandat.



AD.3.
Predsjednica Školskog odbora obavještava članove Školskog odbora kako je protekom Školske godine djetetu članice Školskog odbora, gđe. Jelene Novosel, prestao status redovitog učenika te samim time i mandat imenovane u Školskom odboru.
Člankom 52. Statuta Industrijske strojarske škole  propisano je da: “ Mandat članu Školskog odbora iz reda roditelja prestaje najkasnije u roku od 60 dana od dana kada je prestalo školovanje učenika u Školi.“ slijedom čega je na sjednici Vijeća roditelja održanoj 5. listopada 2026. godine, prethodno ovoj sjednici Školskog odbora, održan izbor za novog člana Školskog odbora iz reda Vijeća roditelja.
Na navedenoj sjednici Vijeće roditelja je za člana Školskog odbora odabralo ovdje prisutnu gđu. Rinu Brkljačić, te je dostavilo odluku Školskom odboru u kojem predlažu navedenu kao člana Školskog odbora ispred Vijeća roditelja.
Slijedom navedenog, predsjednica Školskog odbora Iva Bojčić daje na glasanje 3. točku dnevnog reda, odnosno verifikaciju mandata Rini Brkljačić, kao člana Školskog odbora ispred Vijeća roditelja, koju članovi Školskog odbora jednoglasno usvajaju.

ODLUKA

Imenovanoj članici Školskog odbora gđi. Rini Brkljačić verificiran je mandat.


AD.4.
Predsjednica Školskog odbora, Iva Bojčić daje riječ ravnatelju, gospodinu Nenadu Pavliniću, kako bi ukratko izvijestio članove Školskog odbora o sadržaju Godišnjeg plana i program rada za školsku 2026./2027. godinu, koji su članovi Školskog odbora zaprimili ranije putem elektroničke pošte.
[bookmark: _Hlk38873600]Nakon izlaganja ravnatelja, predsjednica Školskog odbora, Iva Bojčić daje na glasanje 4. točku Dnevnog reda koju članovi Školskog odbora jednoglasno usvajaju.

AD.5.
Predsjednica Školskog odbora, Iva Bojčić daje riječ ravnatelju, gospodinu Nenadu Pavliniću, kako bi ukratko izvijestio članove Školskog odbora o sadržaju Školskog kurikuluma za 2026./2027. godinu, koji su članovi Školskog odbora također zaprimili ranije putem elektroničke pošte.
Nakon izlaganja ravnatelja, predsjednica Školskog odbora, Iva Bojčić daje na glasanje 5. točku Dnevnog reda, odnosno Davanje suglasnosti na Školski kurikulum za 2026./2027. godinu. Navedenu točku dnevnog reda članovi Školskog odbora jednoglasno usvajaju.

AD. 6.
Predsjednica Školskog odbora Iva Bojčić daje riječ tajnici koja izvještava članove kako je potrebno potvrditi novo članstvo Povjerenstva za kvalitetu. Dosadašnjoj članici gđi. Jeleni Novosel, s prestankom školovanja djeteta u našoj školi, prestao i mandat člana Povjerenstva za kvalitetu (predstavnika roditelja), te se predlaže Rina Brkljačić za predstavnika roditelja u Povjerenstvu za kvalitetu. 

Slijedom navedenog, članovi Povjerenstva za kvalitetu su sljedeći: 
Nenad Pavlinić, prof. – ravnatelj Škole, predsjednik Povjerenstva, 
Iva Bojčić, prof.,– predstavnik Nastavničkog vijeća Škole, 
Luka Lisica - predstavnik učenika, 
Rina Brkljačić - predstavnik roditelja, 
Hrvoje Galijan, dipl.ing. - predstavnik dionika. 

Predsjednica Školskog odbora Iva Bojčić daje na glasanje 6. točku dnevnog reda, odnosno imenovanje članova Povjerenstva za kvalitetu.
Školski odbor je jednoglasno usvojio, odnosno imenovao navedene članove Povjerenstva za kvalitetu. 
[bookmark: _GoBack]
AD. 7.
Predsjednica Školskog odbora Iva Bojčić daje riječ tajnici Škole, koja obavještava Školski odbor kako je na natječaj za nastavnika strojarske grupe predmeta, na neodređeno puno radno vrijeme, stigla jedna prijava kandidata, koja je ispunjavala formalne uvjete natječaja. Razgovor s kandidatkinjom održan je dana 30.09.2026. u uredu ravnatelja. Nakon provedenog razgovora, Povjerenstvo za vrednovanje kandidata prijavljenih na natječaj odabralo je S.K. kao najbolju kandidatkinju. Slijedom navedenog, predlaže se sa S.K. zasnovati radni odnos na neodređeno vrijeme, s punim radnim vremenom.
              Predsjednica Školskog odbora Iva Bojčić daje na glasanje davanje suglasnosti Školskog odbora na prijedlog za zasnivanje radnog odnosa sa S.K.
Školski odbor daje suglasnost na zasnivanje radnog odnosa sa S.K. čime je 7. točka dnevnog reda jednoglasno usvojena.  

AD. 8.
Predsjednica Školskog odbora Iva Bojčić daje riječ tajnici Škole, koja obavještava Školski odbor kako je na natječaj za pomoćnika u nastavi stiglo osam prijava kandidata, od kojih su dvije ispunjavale formalne uvjete natječaja. Na razgovor se odazvala jedna  kandidatkinja.
Nakon provedenog razgovora, Povjerenstvo za vrednovanje kandidata prijavljenih na natječaj odabralo je V.G. kao najbolju kandidatkinju. 
Slijedom navedenog, predlaže se sa V.G. zasnovati radni odnos na radnom mjestu pomoćnika u nastavi.
              Predsjednica Školskog odbora Iva Bojčić daje na glasanje davanje suglasnosti Školskog odbora na prijedlog za zasnivanje radnog odnosa sa V.G.
Školski odbor daje suglasnost na zasnivanje radnog odnosa sa V.G. čime je 8. točka dnevnog reda jednoglasno usvojena.  

AD. 9.
Ravnatelj ukratko obavještava Školski odbor o ostalim aktualnostima u Školi. Školi su odobrena sredstva u okviru Javnog poziva „Jačanje stručnih kompetencija nastavnika i mentora iz gospodarstva“ iz Europskog socijalnog fonda plus (ESF+), u svrhu provedbe projekta SF.2.4.05.03.0001 Poticanje strukovnog obrazovanja – učenje temeljeno na radu, te su danas započele edukacije nastavnika koje se financiranju navedenim sredstvima.

Također, u tijeku je priprema za adaptaciju i opremanje 10. odjela Škole (radiona za zavarivanje) suvremenom opremom za zavarivanje, te će radovi uskoro krenuti.

Školski odbor navedeno prima na znanje, te nema dodatnih primjedbi.


                                                 Sjednica je završena u 15,00 sati.


Zapisnik vodila:                                                              Predsjednica Školskog odbora: 
Silvia Špehar, mag.iur                                                    Iva Bojčić, prof.
